31971D0238
L 149/1
JURNALUL OFÍCIAL AL UNIUNII EUROPENE
DECIZIA CONSILIULUI
din 14 iunie 1971
de aplicare, în raport cu departamentele franceze de peste mări, a articolului 51 din tratat
(71/238/CEE)
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene și, în special, articolul 227 alineatul (2) al acestuia,
având în vedere propunerea Comisiei (1),
având în vedere avizul Adunării (2),
având în vedere avizul Comitetului Economic și Social,
întrucât, în conformitate cu articolul 227 alineatul (2) al doilea paragraf, Consiliul are competența de a determina condițiile de aplicare, în raport cu departamentele franceze de peste mări, a dispozițiilor tratatului care nu sunt enumerate la alineatul (2) primul paragraf al acestui articol și, în special, a dispozițiilor articolului 51 din tratat;
întrucât, în conformitate cu articolul 1 și cu anexa A din Regulamentul nr. 3 privind securitatea socială a lucrătorilor migranți (3), acesta se aplica departamentelor franceze de peste mări și Algeriei; întrucât, cu toate acestea, menționarea Algeriei în anexa A la regulamentul menționat a fost eliminată prin Regulamentul nr. 109/65/CEE din 30 iunie 1965 (4);
întrucât, prin Decizia Consiliului din 15 octombrie 1968 (5), articolele 48 și 49 din tratat, precum și dispozițiile adoptate în temeiul acestor articole, se aplică în raport cu departamentele franceze de peste mări;
întrucât articolul 51 din tratat trebuie, de asemenea, să se aplice în raport cu aceste departamente,
DECIDE:
Articolul 1
Articolul 51 din Tratatul de instituire a Comunității Economice Europene, precum și dispozițiile adoptate în temeiul acestui articol se aplică în raport cu departamentele franceze de peste mări.
Articolul 2
Prezenta decizie se publică în Jurnalul Oficial al Comunităților Europene, partea „I Legislație”. Prezenta decizie intră în vigoare în prima zi a celei de-a șaptea luni care urmează publicării regulamentului de aplicare menționat la articolul 97 din Regulamentul (CEE) nr. 1408/71 al Consiliului din 14 iunie 1971 privind aplicarea regimurilor de securitate socială în raport cu lucrătorii salariați și cu familiile acestora care se deplasează în interiorul Comunității (6).
Adoptată la Luxemburg, 14 iunie 1971.